RIALACHÁN CUR CHUN FEIDHME (AE) 2021/2006 ÓN gCOIMISIÚN

an 16 Samhain 2021

lena leagtar síos caighdeáin theicniúla cur chun feidhme lena leasaítear Rialachán Cur Chun Feidhme (AE) 2016/1800 a mhéid a bhaineann le measúnuithe creidmheasa na n-institiúidí seachtracha um measúnú creidmheasa a leithdháileadh ar scála oibiachtúil céimeanna cáilíochta creidmheasa i gcomhréir le Treoir 2009/138/CE ó Pharlaimint na hEorpa agus ón gComhairle

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2009/138/CE ó Pharlaimint na hEorpa agus ón gComhairle an 25 Samhain 2009 maidir le gabháil le gnó an Árachais agus an Athárachais agus an gnó sin a shaothrú (Dócmhainneacht II) (1), agus go háirithe Airteagal 109a(1), an tríú fomhír di,

De bharr an mhéid seo a leanas:

(1) Sonraítear san Iarscríbhinn a ghabhann le Rialachán Cur Chun Feidhme (AE) 2016/1800 ón gCoimisiún (2), i measc nithe eile, an comhfhreagras idir na measúnuithe creidmheasa ábhartha arna n-eisiúint ag institiúid sheachtrach um measúnú creidmheasa (‘ISMC’) agus na céimeanna cáilíochta creidmheasa dá dtagraítear in Airteagal 3 de Rialachán Tarmligthe (AE) 2015/35 ón gCoimisiún (3) (‘Measúnuithe creidmheasa seachtracha’).

(2) Ó rinneadh na leasuithe is déanaí ar an Iarscríbhinn a ghabhann le Rialachán Cur Chun Feidhme (AE) 2016/1800 le Rialachán Cur Chun Feidhme (AE) 2020/744 ón gCoimisiún (4), tá athrú tagtha ar na fachtóirí cainníochtúla agus cáilíochtúla is bonn le measúnuithe creidmheasa ar mhapálacha áirithe Sa bhreis air sin, rinne roinnt ISMCanna a gcuid measúnuithe creidmheasa a leathnú chuig deighleoga nua den mhargadh, agus rinneadh scálaí nua rátála agus cineálacha nua rátála creidmheasa mar iarmhairt air sin. Is gá, dá bhrí sin, mapálacha na ISMCanna lena mbaineann a thabhairt cothrom le dáta.

(3) Tar éis ghlacadh Rialachán Cur Chun Feidhme (AE) 2020/744, cláraíodh dhá ghníomhaireacht rátála creidmheasa i gcomhréir le hAirteagail 14 go 18 de Rialachán (AE) Uimh. 1060/2009 ó Pharlaimint na hEorpa agus ón gComhairle (5), agus díchláraíodh dhá ISMC eile ar cuireadh mapáil ar fáil dóibh le Rialachán Cur Chun Feidhme (AE) 2016/1800. Dá bhrí sin, is gá mapáil a chur ar fáil le haghaidh na ISMCanna a cláraíodh le déanaí agus an mhapáil le haghaidh na ISMCanna díchláraithe a bhaint.

(4) Sa bhreis air sin, le ISMCM amháin a cláraíodh i gcomhréir le hAirteagail 14 go 18 de Rialachán (AE) Uimh. 1060/2009, agus dár cuireadh mapáil ar fáil i Rialachán Cur Chun Feidhme (AE) 2016/1800, leasaíodh na siombailí a úsáidtear chun catagóirí rátála a scálaí rátála a chur in iúl. Dá bhrí sin, is gá an mhapáil le haghaidh an ISMC sin a leasú chun na siombailí a úsáideann an ISMC sin faoi láthair a léiriú.

(5) Tá an Rialachán seo bunaithe ar na dréachtchaighdeáin theicniúla cur chun feidhme arna gcur faoi bhráid an Choimisiúin ag an Údarás Baincéireachta Eorpach (ÚBE), ag an Údarás Eorpach um Urrúis agus Margaí (ESMA) agus ag an Údarás Eorpach um Árachas agus Pinsin Cheirde (ÚEÁPC) i gcomhpháirt (na hÚdaráis Mhaoirseachta Eorpacha).

(6) Rinne na hÚdaráis Maoirseachta Eorpacha comhairliúcháin phoiblí oscailte a reáchtáil maidir leis na dréachtchaighdeáin theicniúla cur chun feidhme ar a bhfuil an Rialachán seo bunaithe, rinne sé anailís ar na costais agus ar na tairbhí a d’fhéadfadh a bheith ag baint leo agus d’iarr sé comhairle ar an nGrúpa Geallsealbhóirí Baincéireachta arna bhunú i gcomhréir le hAirteagal 37 de Rialachán (AE) Uimh. 1093/2010 ó Pharlaimint na hEorpa agus ón gComhairle (6); an chomhairle ón nGrúpa Geallsealbhóirí um Urrúis agus Margaí arna bhunú i gcomhréir le hAirteagal 37 de Rialachán (AE) Uimh. 1095/2010 ó Pharlaimint na hEorpa agus ón gComhairle (7), agus an chomhairle ón nGrúpa Geallsealbhóirí Árachais agus Athárachais arna bhunú i gcomhréir le hAirteagal 37 de Rialachán (AE) Uimh. 1094/2010 ó Pharlaimint na hEorpa agus ón gComhairle (8),

(7) Ba cheart, dá bhrí sin, Rialachán Cur Chun Feidhme (AE) 2016/1800 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1 Leasú ar Rialachán Cur Chun Feidhme (AE) 2016/1800 Cuirtear an téacs san Iarscríbhinn a ghabhann leis an Rialachán sin in ionad na hIarscríbhinne a ghabhann le Rialachán Cur Chun Feidhme (AE) Uimh. 2016/1800.

Airteagal 2 Teacht i bhfeidhm Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 16 Samhain 2021. Thar ceann an Choimisiúin An tUachtarán Ursula VON DER LEYEN

(1) IO L 335, 17.12.2009, lch. 1.

(2) Rialachán Cur Chun Feidhme (AE) 2016/1800 ón gCoimisiún an 11 Deireadh Fómhair 2016 lena leagtar síos caighdeáin theicniúla cur chun feidhme a mhéid a bhaineann le measúnuithe creidmheasa na n-institiúidí seachtracha um measúnú creidmheasa a leithdháileadh ar scála oibiachtúil céimeanna cáilíochta creidmheasa i gcomhréir le Treoir 2009/138/CE ó Pharlaimint na hEorpa agus ón gComhairle (IO L 275, 12.10.2016, lch. 19).

(3) Rialachán Tarmligthe (AE) 2015/35 ón gCoimisiún an 10 Deireadh Fómhair 2014 lena bhforlíontar Treoir 2009/138/CE ó Pharlaimint na hEorpa agus ón gComhairle maidir le gabháil le gnó Árachais agus Athárachais agus an gnó sin a shaothrú (Dócmhainneacht II) (IO L 12, 17.1.2015, lch. 1).

(4) Rialachán Cur Chun Feidhme (AE) 2020/744 ón gCoimisiún an 4 Meitheamh 2020 lena leasaítear Rialachán Cur Chun Feidhme (AE) 2016/1800 lena leagtar síos caighdeáin theicniúla cur chun feidhme a mhéid a bhaineann le measúnuithe creidmheasa na n-institiúidí seachtracha um measúnú creidmheasa a leithdháileadh ar scála oibiachtúil céimeanna cáilíochta creidmheasa i gcomhréir le Treoir 2009/138/CE ó Pharlaimint na hEorpa agus ón gComhairle (IO L 176, 5.6.2020, lch. 4).

(5) Rialachán (CE) Uimh. 1060/2009 ó Pharlaimint na hEorpa agus ón gComhairle an 16 Meán Fómhair 2009 maidir le gníomhaireachtaí rátála creidmheasa (IO L 302, 17.11.2009, lch. 1).

(6) Rialachán (AE) Uimh. 1093/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (an tÚdarás Baincéireachta Eorpach), lena leasaítear Cinneadh Uimh. 716/2009/CE agus lena n-aisghairtear Cinneadh 2009/78/CE ón gCoimisiún (IO L 331, 15.12.2010, lch. 12).

(7) Rialachán (AE) Uimh. 1095/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (an tÚdarás Eorpach um Urrúis agus Margaí), lena leasaítear Cinneadh Uimh. 716/2009/CE agus lena n-aisghairtear Cinneadh 2009/77/CE ón gCoimisiún (IO L 331, 15.12.2010, lch. 84).

(8) Rialachán (AE) Uimh. 1094/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (an tÚdarás Eorpach um Árachas agus Pinsin Cheirde) lena leasaítear Cinneadh Uimh. 716/2009/CE agus lena n-aisghairtear Cinneadh 2009/79/CE ón gCoimisiún (IO L 331, 15.12.2010, lch. 48).